b"\n_START_ARTICLE_\nBlood on the Dance Floor (band)\n_START_SECTION_\nBandet fra 2007 til nu\n_START_PARAGRAPH_\nLet's Start a Riot og It's Hard to Be a Diamond In a Rhinestone World (2007 \xe2\x80\x93 2008)_NEWLINE__NEWLINE_I 2007 var Dahvie ung og kreativ. Han var i en alder af 16 \xc3\xa5r og havde haft interesse for musik og spillede keyboard og guitar. Dahvie valgte s\xc3\xa5ledes at danne en gruppe med Christopher Mongillo og formede s\xc3\xa5ledes det, der senere ville blive kendt som Blood On the Dance Floor. Ogs\xc3\xa5 Rebecca Fugate kom med i bandet. De tre medlemmer tog i studiet og fik lavet deres f\xc3\xb8rste album kaldet Let's Start a Riot. Den blev udgivet p\xc3\xa5 nyt\xc3\xa5rsdag. I stedet for at reklamere for albummet valgte de at g\xc3\xa5 i gang med deres n\xc3\xa6ste album med det samme. Dette album kom til at hedde It's Hard to Be a Diamond In a Rhinestone World og blev udgivet senere samme \xc3\xa5r. Da de ikke kunne komme p\xc3\xa5 tourn\xc3\xa9, valgte Christopher og Rebecca at forlade bandet, hvilket efterlod Dahvie Vanity alene tilbage. Dette stoppede ham dog ikke fra at rejse rundt i Orlando, Florida og spille lidt. Han form\xc3\xa5ede s\xc3\xa5ledes at opn\xc3\xa5 en lille fanbase kaldet The Slash Gash Terror Crew._NEWLINE_De tre EP'er: I Scream I Scream, OMFG Sneak Peak og Extended Play! (2008 \xe2\x80\x93 2009)_NEWLINE__NEWLINE_Imens Dahvie Vanity var p\xc3\xa5 tourn\xc3\xa9, m\xc3\xb8dte han Garrett Ecstasy og blev hurtigt gode venner med ham. Snart var han det nye medlem i bandet og Blood On the Dance Floor var igen en duo. De begyndte at indspille ny musik i starten af 2009 og havde s\xc3\xa5ledes hele 3 EP'er udgivet i det f\xc3\xb8rste halv\xc3\xa5r af 2009: I Scream I Scream, OMFG Sneak Peak og Extended Play. Under tourn\xc3\xa9en OMFG Tour blev Garrett Ecstasy smidt ud af bandet igen da han skulle have stj\xc3\xa5let nogle af de penge som de havde tjent p\xc3\xa5 merchandise til at f\xc3\xa5 lavet en tatovering. Derudover blev Dahvie Vanity i september i 2009 beskyldt for at have voldtaget en ung fan efter en koncert i Denver, Colerado. Sigtelserne faldte dog igen, da den unge fan n\xc3\xa6gtede at lade sig unders\xc3\xb8ge for tegn p\xc3\xa5 voldt\xc3\xa6gt. Senere udgav hun en Youtube video, hvor hun undskyldte og sagde at hun havde l\xc3\xb8jet._NEWLINE_Epic (2009 \xe2\x80\x93 2010)_NEWLINE__NEWLINE_Efter Garrets udsmiden blev Jayy Von Monroe, en god ven af Dahvie igennem lang tid, et nyt medlem. De begyndte p\xc3\xa5 deres 3. album i slutningen af 2009 som skulle komme til at hedde Epic. Dette nye lineup spillede p\xc3\xa5 Crunk Kids Tour '09. Jeffree Star og Blood On the Dance Floor blev gode venner og lavede 3 sange sammen, som skulle have v\xc3\xa6ret p\xc3\xa5 albummet. Af ukendte \xc3\xa5rsager blev bandet og Jeffree uvenner og derfor kom ingen af de 3 sange p\xc3\xa5 albummet i sidste ende. De 3 sange er dog senere sluppet ud. Bandet deltog ogs\xc3\xa5 i 2 Drunk 2 Fuck Tour og Lookin' Hot & Dangerous Tour i 2009. Det var i Lookin' Hot & Dangerous Tour at Blood On the Dance Floor kom op at sk\xc3\xa6ndes med Jeffree Star. Det var Epic albummet der blev det f\xc3\xb8rste store gennembrud for Blood On the Dance Floor. Albummet fik success og musikvideoerne for sangene Believe og Death to Your Heart blev vist p\xc3\xa5 forskellige Amerikanske musikkanaler, blandt andet MTV. Der blev afholdt to tourne\xc3\xa9r til dette album som blev kaldt The Epic Tour I og The Epic Tour II._NEWLINE_All the Rage og (R)Evolution (2010 \xe2\x80\x93 nu)_NEWLINE__NEWLINE_All the Rage var allerede under konstruktion f\xc3\xb8r Epic var udgivet. Blood On the Dance Floor havde arbejdet sammen med mange andre kunstnere for at skabe deres fjerde album. Blandt andre James Egbert, Lady Nogrady, Nick Nasty og JJ Demon. De udl\xc3\xb8ste en del singler fra albummet inden udgivelsen for at promovere albumudgivelsen. Albummet blev udgivet imens bandet deltog i Vans Warped Tour og der er blevet lavet \xc3\xa9n musikvideo til dette album, nemlig af sangen Bewitched som Lady Nogrady ogs\xc3\xa5 synger i. I slutningen af 2011 var de s\xc3\xa5 igen p\xc3\xa5 tour, denne gang kaldet 'All the Rage Tour for at promovere deres nye album. I 2012 vil de s\xc3\xa5 udgive deres femte album. Den kommer til at hedde (R)Evolution og kommer til at indeholde en CD med helt nye sange plus en opsamling med de bedste sange fra Blood On the Dance Floors f\xc3\xb8rste fire albums. Denne opsamling skulle egentlig have v\xc3\xa6ret udgivet til halloween i 2011, men de valgte at vente og udgive begge dele p\xc3\xa5 \xc3\xa9n gang._NEWLINE__NEWLINE_Til (R)Evolution har Blood On the Dance Floor igen samarbejdet med en masse andre kunstnere, blandt andet Jeffree Star (som de nu er kommet p\xc3\xa5 god fod med igen), Angelspit og Millionaires. (R)Evolution er sat til at udkomme den 14. Februar 2012."